Lietuvos Respublikos Vyriausybė

NUTARIMAS

**DĖL LIETUVOS RESPUBLIKOS VYRIAUSYBĖS 2006 M. SAUSIO 19 D. NUTARIMO NR. 61 „DĖL BANKO GARANTIJOS, LAIDAVIMO SUTARTIES BEI KITŲ SUTARČIŲ, ĮRODANČIŲ, KAD ELEKTROS IR ELEKTRONINĖS ĮRANGOS ATLIEKŲ TVARKYMAS BUS FINANSUOJAMAS, SUDARYMO IR VYKDYMO, LĖŠŲ, GAUTŲ PAGAL ŠIAS SUTARTIS, KAUPIMO, NAUDOJIMO IR GRĄŽINIMO TAISYKLIŲ IR ELEKTROS IR ELEKTRONINĖS ĮRANGOS ATLIEKŲ TVARKYMO UŽDUOČIŲ PATVIRTINIMO“ PAKEITIMO**

2008 m. gruodžio 3 d. Nr. 1293

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2006 m. sausio 19 d. nutarimą Nr. 61 „Dėl Banko garantijos, laidavimo sutarties bei kitų sutarčių, įrodančių, kad elektros ir elektroninės įrangos atliekų tvarkymas bus finansuojamas, sudarymo ir vykdymo, lėšų, gautų pagal šias sutartis, kaupimo, naudojimo ir grąžinimo taisyklių ir elektros ir elektroninės įrangos atliekų tvarkymo užduočių patvirtinimo“ (Žin., 2006, Nr. [9-340](https://www.e-tar.lt/portal/legalAct.html?documentId=TAR.6AFB48E2BB07); 2007, Nr. [114-4647](https://www.e-tar.lt/portal/legalAct.html?documentId=TAR.4648229EF0A3)):

1. Išdėstyti 1.2 punktą taip:

„1.2. elektros ir elektroninės įrangos atliekų tvarkymo 2006–2009 metų užduotis.“

2. Nurodytuoju nutarimu patvirtintose Banko garantijos, laidavimo sutarties bei kitų sutarčių, įrodančių, kad elektros ir elektroninės įrangos atliekų tvarkymas bus finansuojamas, sudarymo ir vykdymo, lėšų, gautų pagal šias sutartis, kaupimo, naudojimo ir grąžinimo taisyklėse:

2.1. Išdėstyti 3 punkto pirmąją pastraipą taip:

„3. Elektros ir elektroninės įrangos gamintojas ar importuotojas, registruodamasis Aplinkos ministerijos nustatyta tvarka, turi Lietuvos Respublikos aplinkos ministerijos regiono aplinkos apsaugos departamentui (toliau vadinama – Aplinkos ministerijos regiono aplinkos apsaugos departamentas), kurio kontroliuojamoje teritorijoje yra registruota jo buveinė, pateikti vieną iš šių dokumentų, įrodančių, kad jų elektros ir elektroninės įrangos atliekų tvarkymas bus finansuojamas:“.

2.2. Išdėstyti 12 punktą taip:

„12. Kai gamintojas ar importuotojas nepateikia šių Taisyklių 10 punkte reikalaujamų dokumentų ar pateikti dokumentai įrodo tik dalies praėjusiais kalendoriniais metais gamintojo ar importuotojo nurodytos planuotos išleisti į Lietuvos Respublikos rinką elektros ir elektroninės įrangos atliekų tvarkymo užduoties vykdymą,Aplinkos ministerijos regiono aplinkos apsaugos departamentas, kurio kontroliuojamoje teritorijoje yra registruota gamintojo ar importuotojo buveinė, raštuper 14 dienų nuo nurodytųdokumentų pateikimo ar dokumentų pateikimui skirto termino pabaigoskreipiasi į Aplinkos ministeriją, pranešdamas apie tai. Pranešime nurodo konkretaus gamintojo ar importuotojo faktiškai išleistos į Lietuvos Respublikos rinką elektros ir elektroninės įrangos kiekį (tonomis pagal kategorijas), elektros ir elektroninės įrangos atliekų tvarkymo užduočių dydį (tonomis pagal kategorijas), neįvykdytų elektros ir elektroninės įrangos atliekų tvarkymo užduočių dydį (tonomis pagal kategorijas) ir pateikia dokumentą, nurodytą šių Taisyklių 3 punkte,taip pat šių Taisyklių 10 punkte nurodytų dokumentų kopijas, jeigu tokie dokumentai buvo pateikti.“

3. Nurodytuoju nutarimu patvirtintas elektros ir elektroninės įrangos atliekų tvarkymo 2006–2008 metų užduotis išdėstyti nauja redakcija (pridedama).

L. E. MINISTRO PIRMININKO PAREIGAS GEDIMINAS KIRKILAS

L. E. APLINKOS MINISTRO PAREIGAS ARTŪRAS PAULAUSKAS

Patvirtinta

Lietuvos Respublikos Vyriausybės

2006 m. sausio 19 d. nutarimu Nr. 61

(Lietuvos Respublikos Vyriausybės

2008 m. gruodžio 3 d.

nutarimo Nr. 1293 redakcija)

**ELEKTROS IR ELEKTRONINĖS ĮRANGOS ATLIEKŲ TVARKYMO**

**2006–2009 METŲ UŽDUOTYS**

| Eil. Nr. | Metai | Elektros ir elektroninės įrangos atliekų tvarkymo būdas | Užduotis (masės procentais), atsižvelgiant į elektros ir elektroninės įrangos kiekį, išleistą į Lietuvos Respublikos rinką |
| --- | --- | --- | --- |
| 1. | 2006 | surinkti ir perdirbti ar kitaip naudoti | 15 |
| 2. | 2007 | surinkti ir perdirbti ar kitaip naudoti | 20 |
| 3. | 2008 | surinkti ir perdirbti ar kitaip naudoti | 25 |
| 4. | 2009 | surinkti ir perdirbti ar kitaip naudoti | 27 |

\_\_\_\_\_\_\_\_\_\_\_\_\_\_\_\_\_